शार्दूल नो-बॉल पर आउट, टीम को ऑलआउट समझकर पवेलियन लौटे ऑस्ट्रेलियन, आना पड़ा वापस
भारत और ऑस्ट्रेलिया के बीच वर्ल्ड टेस्ट चैम्पियनशिप का फाइनल द ओवल मैदान पर खेला जा रहा है। शुक्रवार को मैच के तीसरे दिन भारत ने 145 रन जोड़े। टीम 296 रन पर ऑलआउट हो गई। ऑस्ट्रेलिया ने अपनी दूसरी पारी की शुरुआत की औरSmith picked up the fan, Shardul got three lives; moments of the third day
द ओवल मैदान पर वर्ल्ड टेस्ट चैम्पियनशिप का फाइनल मुकाबला खेला जा रहा है। शुक्रवार को मुकाबले का तीसरा दिन था। इस दिन कई रोचक मोमेंट्स देखने को मिले। दिन की दूसरी बॉल पर भरत के विकेट पर फैंस माथा पकड़ते नजर आए, तो शार्दूल और रहाणे को मिले जीवनदान पर खुशी से झूमते नजर आए।
ड्रेसिंग रूम में बैटिंग से पहले लाबुशेन की झपकी और उमेश यादव का कैच ड्रॉप भी चर्चा का केंद्र रही। इस स्टोरी में हम तीसरे दिन के कुछ ऐसे ही टॉप मोमेंट्स जानेंगे...
1. दिन की दूसरी बॉल पर बोल्ड हुए भरत 
भारतीय टीम के विकेटकीपर बल्लेबाज केएस भरत तीसरे दिन की दूसरी बॉल पर ही बोल्ड हो गए। उन्हें ऑस्ट्रेलिया के तेज गेंदबाज स्कॉट बोलैंड ने गुड लेंथ बॉल पर बोल्ड किया। वे दिन की अपनी पहली ही बॉल फेस कर रहे थे।
2. नो बॉल पर LBW हुए शार्दूल, 3 जीवनदान मिले 
भारतीय टीम के फास्ट बॉलिंग ऑलराउंडर शार्दूल ठाकुर को लगातार 3 जीवनदान मिले। पहले उनके 2 कैच छूटे, उसके बाद नो बॉल ने उन्हें एक और मौका दिया।
शार्दूल को पहला जीवनदान 39वें ओवर की आखिरी बॉल पर मिला। बोलैंड की बॉल पर शार्दूल के बल्ले का किनारा लगा और बॉल पीछे गई। थर्ड स्लिप पर खड़े उस्मान ख्वाजा ने बॉल पकड़ने की कोशिश की, लेकिन बॉल हाथ में नहीं आई।
उन्हें दूसरा जीवनदान 44वें ओवर की दूसरी बॉल पर मिला। पैट कमिंस की बॉल पर ठाकुर के बल्ले का किनारा लगा और पीछे गली में खड़े कैमरन ग्रीन के पास बॉल गई। बॉल ग्रीन के हाथों में गई, लेकिन वे कैच नहीं ले सके।
ठाकुर को तीसरा जीवनदान नो-बॉल के रूप में मिला। उन्हें 60वें ओवर की चौथी बॉल पर पैट कमिंस ने LBW कर दिया। फील्ड अंपायर ने भी उन्हें आउट करार दिया, लेकिन जब थर्ड अंपायर ने बॉल चेक की तो पता चला कि यह नो बॉल थी, क्योंकि बॉलिंग करते समय कमिंस का पैर पॉपिंग क्रीज के बाहर था। 
3. वार्नर ने टपकाया रहाणे का कैच
पहली पारी में भारत के टॉप रन स्कोरर अजिंक्य रहाणे को भी तीसरे दिन एक जीवनदान मिला। 55वें ओवर की चौथी बॉल पर रहाणे आउट होते-होते बचे। पैट कमिंस की बॉल पर रहाणे के बल्ले का किनारा लगा। बॉल पीछे गई और पीछे खड़े विकेटकीपर एलेक्स कैरी और डेविड वार्नर के बीच कंफ्यूजन के चलते कैच नहीं हो सका।
4. ग्रीन ने फ्लाइंग कैच पकड़ा
ऑस्ट्रेलिया के ऑलराउंडर कैमरन ग्रीन ने शार्दूल का आसान सा कैच छोड़ने के बाद एक फ्लाइंग कैच लपक कर रहाणे को चलता किया। 62वें ओवर की आखिरी बॉल पर पैट कमिंस की डिलीवरी पर रहाणे आउट हुए। कमिंस ने शॉर्ट लेंथ पर वाइड गेंद फेंकी, रहाणे ने शॉट खेलने का प्रयास किया लेकिन बॉल हवा में पीछे चली गई। मौके का फायदा उठाते हुए ग्रीन ने एक हाथ से शानदार फ्लाइंग कैच पकड़ा।
5. सिराज को आउट समझ पवेलियन गए कंगारू, लौटना पड़ा वापस 
भारतीय पारी के 69वें ओवर में ऑस्ट्रेलियन प्लेयर्स टीम इंडिया को ऑलआउट समझकर पवेलियन लौटने लग गए थे, लेकिन मोहम्मद सिराज के नॉटआउट होने पर सभी को वापस मैदान में लौटना पड़ गया। ओवर की पांचवीं बॉल ग्रीन ने सिराज को फुलर लेंथ फेंकी। सिराज बॉल मिस कर गए और गेंद पैड्स पर लगती नजर आई। ऑस्ट्रेलियन प्लेयर्स ने अपील की और अंपायर ने बैटर को LBW करार दे दिया।
सभी कंगारू प्लेयर्स ड्रेसिंग रूम की तरफ दौड़ने लगे, इतने में सिराज ने रिव्यू ले लिया। रीप्ले में नजर आया कि बॉल सिराज के बैट से लगी थी, इस कारण वे LBW होने से बच गए। इस वक्त टीम इंडिया का स्कोर 294 रन पर 9 विकेट था। टीम ने 5 गेंदें और खेलीं और 296 के स्कोर पर ऑलआउट हुई। मोहम्मद शमी भारत के आखिरी विकेट के रूप में पवेलियन लौटे। इस बार थर्ड अंपायर ने उन्हें नहीं बचाया और ऑस्ट्रेलियन प्लेयर्स फिर से पवेलियन की ओर दौड़ पड़े, लेकिन इस बार सभी को वापस नहीं आना पड़ा।
6. ड्रेसिंग रूम में सो रहे थे लाबुशेन, आंख खुली तो पता चला बैटिंग आ गई
ऑस्ट्रेलिया की दूसरी पारी में डेविड वार्नर और उस्मान ख्वाजा बल्लेबाजी करने उतरे। चौथे ओवर की तीसरी बॉल पर वार्नर आउट हो गए। सिराज ने उनका विकेट लिया।
वार्नर के विकेट के बाद ऑस्ट्रेलिया के बल्लेबाज मार्नस लाबुशेन के क्रीज पर आने का समय था, लेकिन लाबुशेन झपकी ले रहे थे। जैसे ही विकेट गिरा दर्शकों की आवाज से लाबुशेन की आंखें खुलीं और वह बैटिंग करने के लिए मैदान की ओर जल्दी से आए। कैमरापर्सन ने इसे पल को कैमरे में कैद कर लिया।
7. स्टीव स्मिथ ने फैन को अपनी जगह से उठाया, अंपायर ने मांगी माफी 
ऑस्ट्रेलिया के बल्लेबाज स्टीव स्मिथ ने दर्शक को अपनी जगह से उठा दिया। स्मिथ 21वें ओवर में भारत के तेज गेंदबाज उमेश यादव का सामना कर रहे थे, तब साइट स्क्रीन के ठीक बगल में लाल टी-शर्ट पहन कर बैठे एक दर्शक ने उनका ध्यान भंग कर दिया। ऑस्ट्रेलिया के पूर्व कप्तान ने खेल रोका और फैन को अपनी सीट से हटने को कहा। अंपायर ने इसके लिए हाथ जोड़ कर माफी भी मांगी। दर्शक अपनी सीट से उठा और उसने अपनी जगह बदली।
8. उमेश यादव ने ट्रेविस हेड का कैच छोड़ा, जडेजा ने उसी ओवर में विकेट लिया
उमेश यादव ने ट्रेविस हेड का आसान कैच छोड़ दिया। 37वें ओवर में रवींद्र जडेजा की पहली बॉल पर हेड ने स्लॉग स्वीप खेला। फील्डिंग कर रहे उमेश के हाथों में बॉल गई, लेकिन वे कैच नहीं पकड़ सके। गेंद बाउंड्री पार कर गई और हेड को 6 रन मिल गए। इसी ओवर की तीसरी बॉल पर जडेजा ने अपनी ही बॉलिंग पर कैच कर हेड को चलता कर दिया।
